25.3.2009 Jurnalul Oficial al Uniunii Europene L 79/39 DECIZIA CONSILIULUI din 20 ianuarie 2009 de acordare a unei asistențe financiare comunitare pe termen mediu Letoniei (2009/290/CE) CONSILIUL UNIUNII EUROPENE, având în vedere Tratatul de instituire a Comunității Europene, având în vedere Regulamentul (CE) nr. 332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanțele de plăți ale statelor membre (!), în special articolul 3 alineatul (2), având în vedere propunerea Comisiei emisă în urma consultării Comitetului economic şi financiar (CEF), întrucât: (1)  Prin Decizia 2009/289/CE (?), Consiliul a decis să acorde asistență reciprocă Letoniei. ( În contextul unei nevoi acute de finanțare externă, piața letonă de capital, precum şi cea financiară au fost, recent, supuse presiunii, reflectând astfel deteriorarea generală a percepției pieței, precum și preocupările sporite cu privire la sănătatea economiei letone în contextul dezechilibrelor majore ale acesteia în ceea ce privește deficitul extern ridicat, finanțele publice din ce în ce mai slabe şi ratele ridicate ale inflației costurilor și preţurilor. Sectorul bancar leton a avut probleme grave legate de lichidităţi și de încredere. Nivelul rezervelor valutare a scăzut pe măsură ce banca centrală a intervenit pentru menținerea ancorării monedei. (3) Nevoile totale de finanțare externă ale Letoniei până în primul trimestru 2011 sunt estimate la 7,5 miliarde EUR. (4) Este oportun să se acorde Letoniei sprijin comunitar de până la 3,1 miliarde EUR în cadrul mecanismului de asistență financiară pe termen mediu pentru balanțele de plăți ale statelor membre, înființat prin Regulamentul () JO L 53, 23.2.2002, p. 1. (?) A se vedea pagina 37 din prezentul Jurnal Oficial. (CE) nr. 332/2002. Asistenţa respectivă trebuie acordată împreună cu un împrumut din partea Fondului Monetar Internațional (FMI), în valoare de 1,5 miliarde DST (1200% din cota FMI a Letoniei, aproximativ 1,7 miliarde EUR) în cadrul acordului stand-by cu FMI aprobat la 23 decembrie 2008. Contribuția totală a țărilor nordice (Suedia, Danemarca, Finlanda, Estonia și Norvegia) este prevăzută la 1,9 miliarde EUR, cea a Băncii Mondiale, la 0,4 miliarde EUR, în timp ce contribuția totală a Băncii Europene pentru Reconstrucție şi Dezvoltare, a Republicii Cehe şși a Poloniei este prevăzută la 0,4 miliarde EUR, suma totală ajungând astfel la 7,5 miliarde EUR pentru intervalul de timp care se încheie cu primul trimestru 2011. (5) Asistenţa comunitară trebuie gestionată de către Comisie. Condițiile particulare privind politica economică asupra cărora s-a ajuns la un acord cu autoritățile letone după consultarea CEF trebuie consemnate într-un memo- randum de înţelegere. Acestea trebuie să conţină, printre altele, măsuri menite să reducă presiunile imediate ale lichidităţilor, să reinstaureze stabilitatea pe termen lung prin consolidarea sistemului bancar, să corecteze dezechilibrele bugetare și să sprijine adoptarea unor politici naționale care să amelioreze competiti- vitatea. Măsurile trebuie să includă o consolidare fiscală imediată și susținută, o strategie globală de soluționare a problemelor bancare, o capacitate mai puternică de gestionare a crizei din partea autorităților de regle- mentare, reforme structurale globale, precum şi alte măsuri importante. Prevederile financiare detaliate trebuie stabilite de Comisie în acordul de împrumut. (6)  Asistenţa trebuie acordată pentru a reduce presiunile imediate ale lichidităților şi, în funcţie de politici, pentru a reinstaura stabilitatea pe termen lung prin consolidarea sistemului bancar, corectarea dezechilibrelor bugetare și adoptarea unor politici naţionale care să amelioreze competitivitatea, menținând, în acelaşi timp, cursul de schimb într-o bandă îngustă de fluctuație față de paritatea centrală actuală, ADOPTĂ PREZENTA DECIZIE: Articolul 1 (1) Comunitatea acordă Letoniei un împrumut pe termen mediu de maximum 3,1 miliarde EUR, cu o scadență medie de maximum şapte ani. (2) Asistenţa financiară comunitară se acordă pe o perioadă de trei ani începând cu ziua următoare datei intrării în vigoare a prezentei decizii.